Part of a Letter from Rabbula to Cyril - ܡܢܬܐ ܕܐܓܪܬܐ ܕܛܘܒܢܐ ܪܒܘܠܐ ܕܐܬܟܬܒܬ ܠܘܬ ܛܘܒܢܐ ܩܘܪܠܘܣ
author: Rabbula of Edessa
created: Early 5th century CE
source date: 1865
language: syr
availability: Creative Commons — Attribution 4.0 International — CC BY 4.0 https://creativecommons.org/licenses/by/4.0/ [This electronic edition is designed for open access reuse. The Syriac base text is in the public domain. The TEI XML edition is copyrighted by James E. Walters and is released under a Creative Commons Attribution 4.0 International Public License (CC BY 4.0).] [The HTML page is copyrighted by Vanderbilt University and released under a under a Creative Commons Attribution 4.0 International Pu (http://creativecommons.org/licenses/by/4.0/)

ܡܢܬܐ ܕܐܓܪܬܐ ܕܛܘܒܢܐ ܪܒܘܠܐ ܕܐܬܟܬܒܬ ܠܘܬ ܛܘܒܢܐ ܩܘܪܠܘܣ

ܐܦܝܣܩܘܦܐ ܓܝܪ ܚܕ ܡܢ ܐܬܪܐ ܕܩܝ̈ܠܝܩܝܐ: ܓܒܪܐ ܕܡܦܝܣ ܗܘܐ ܟܕ ܡܡܠܠ܆ ܘܣܿܦܩ ܗܘܐ ܠܡܦܣܘܼ. ܚܪ̈ܢܝܬܐ ܡܿܢ ܥܠ ܒܐܡܐ ܡܬܪܓܡ ܗܘܐ: ܠܘܬ ܐܝܕܐ ܕܫܦܪܐ ܠܥܡܐܼ݂ ܐܚܪ̈ܢܝܬܐ ܕܝܢ ܕܐܝܬܝܗܢ ܨܝܕܐ ܕܐܒܕܢܐ ܒܟ̈ܬܒܐ ܣܐܡ ܗܘܐ. ܗܿܘ ܕܒܫܘܪ̈ܝܐ ܕܡܢܗܘܢ ܕܟ̈ܬܒܐ ܕܝܠܗܼ. ܒܚܪܡܐ ܡܬܚܡ ܗܘܐ ܠܐܝܠܝܢ ܕܦܓܥܫܼܢ. ܕܠܐ ܢܓܠܘܢ ܠܚܪ̈ܢܐ ܐܝܠܝܢ ܕܟܬܝܒܢ ܒܗܘܢ. ܗܢܐ ܩܕܡܝܐ ܣܡܼ. ܕܠܐ ܐܝܬܝܗܿ ܝܠܕܬ ܐܠܗܐ ܒܬܘܠܬܐ ܩܕܝܫܬܐ. ܐܝܟ ܡܿܢ ܕܐܠܗܐ ܡܠܬܐ ܠܐ ܩܒܠ ܥܠܘܗܝ ܝܠܕܐ ܕܐܟܘܬܢ. ܗܕܐ ܟܕ ܥܕܡܐ ܠܗܫܐ ܛܥܬ: ܥܠ ܕܠܐ ܟܕ ܒܙܒܢܐ ܣܓܝܐܐ ܡܫܬܪܪܐ: ܕܚܝܠܬܢܝܐ ܬܣܬܒܪ. ܒܡܥܒܕܢܘܬܐ ܕܐܠܗܐ ܟܕ ܛܥܼܐ ܢܣܛܘܪܝܣ ܪܫܐ ܕܓܙܘܪܬܐ ܚܕܬܐܼ. ܚܘܝܗܿ ܓܠܝܐܝܬ܀